— VI -^ 



In edendo opere frater meus Paulus Henricus Fuss, Academiae scienliarum Petropo- 

 litanae secretarius perpetuus, atque ego versati sumus. Quum jam in eo esset ut tomus 

 prior prelum relinqueret, frater meus praematura morte litteris, officio et suis ereptus est. 



Paulus Henricus Fuss die 10""° Januarii anno 1855, aetatis 56""°, gravi morbo, quo 

 per sex menses continuos laboraverat, succubuit. Gesserat per 29 annos studio indefesso 

 munus illud gravissimum perpetui Academiae secretarii; rebus Academiae prudentissime et 

 impigerrime consulendo laudem et gratiam sodalium sibi comparaverat. In testimonium 

 grati animi collegae voluerunt imaginem defuncti tomo alteri operis nostri praefigi; cujus 

 adspectum speramus jucundissimum fore plurimis qui memoriam fratris dilectissimi colunt. 



Mihi superstiti petenti mandavit Academia, ut editionem operis ad finem perducerem ; 

 neque ego labori peperci ad rem ea qua par erat fide ac diligentia absolvendam. 



Nicolam Fuss. 



